CELEX: 62009TN0277
Language: fi
Date: 2009-07-16 00:00:00
Title: Asia T-277/09: Kanne 16.7.2009 — Trasys v. komissio

10.10.2009   
            
            
               FI
            
            
               Euroopan unionin virallinen lehti
            
            
               C 244/5
            
         Kanne 16.7.2009 — Trasys v. komissio
   (Asia T-277/09)
   2009/C 244/08
   Oikeudenkäyntikieli: englanti
   
      Asianosaiset
   
   
      Kantaja: Trasys (Woluwe-Saint-Lambert, Belgia) (edustajat: asianajajat M. Martens ja P. Hermant)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               komission päätös, joka on annettu kantajalle tiedoksi 9.6.2009 päivätyllä kirjeellä ja jolla on hylätty kantajan tarjous erien C ja E osalta tarjouskilpailumenettelyssä nro 10017 ja päätetty tehdä sopimus menestyksekkäiden tarjoajien kanssa
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii käsiteltävänä olevassa asiassa ensimmäisen oikeusasteen tuomioistuinta kumoamaan vastaajan päätökset, joilla on hylätty tarjous, jonka kantaja teki erien C ja E osalta sellaisessa tarjouskilpailumenettelyssä, joka koski julkaisutoimistolle ja sen CORDIS-yksikölle annettavaa tukea julkaisu- ja viestintäpalvelujen tarjoamisessa, (1) ja päätetty tehdä sopimus menestyksekkään tarjoajan kanssa.
   Kantaja esittää vaatimustensa tueksi neljä kanneperustetta.
   Kantaja väittää ensinnäkin, että vastaaja loukkasi varainhoitoasetuksen (2) 100 artiklassa ja 89 artiklan 1 kohdassa vahvistettua avoimuusperiaatetta rajoittamalla perusteettomasti mahdollisuutta saada olennaisia tietoja ja epäämällä kantajalta siten mahdollisuuden saada tietoonsa tarjousten arvioinnissa sovellettu menetelmä ja ne syyt, miksi sen tarjous hylättiin.
   Toiseksi kantaja väittää, että sen tarjousta on arvioitu sellaisten tarjousten arviointia koskevaa menetelmää noudattaen, joka on varainhoitoasetuksessa vahvistettujen periaatteiden, kuten yhdenvertaisen kohtelun periaatteen ja avoimuusperiaatteen, vastainen.
   Kolmanneksi kantaja väittää, etteivät tarjouskilpailua koskevat eritelmät olleet kylliksi selkeät ja että hankintaviranomainen toimitti täsmennykset myöhässä, minkä takia kantaja ei voinut suunnitella tarjoustaan ja ottaa huomioon sitä tapaa, jolla sitä arvioitaisiin.
   Neljänneksi kantaja väittää, että hankintaviranomainen on arvioinut sen tarjousta perusteettomalla ja suhteettomalla tavalla, mikä on johtanut sellaisiin arviointivirheisiin, jotka tekevät lopullisesta päätöksestä virheellisen.
   
      (1)  EUVL 2008/S 242-32376
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1)